**Matana Roberts** (naskiĝis proksimume 1978 en Ĉikago) estas usona ĵazmuzikistino (aldosaksofono, klarneto, kantado), kantverkistino kaj komponistino de modern-kreema ĵazo.

Vivo kaj verkado
----------------

Roberts alkreskis en la nigrula kvartalo de Ĉikago kaj lernis kiel junulo klasikmuzikan klarnetludon. Jam kiel infano ŝia patro konatigis ŝin kun la muzikoj de Sun Ra kaj de Albert Ayler. Ŝi membriĝis en la Association for the Advancement of Creative Musicians (AACM);
Al ŝiaj subtenantoj apartenis Von Freeman kaj Fred Anderson, en kies klubejo ŝi havis unuafoje koncerton kun sia triopo *Sticks and Stones*, kiun ŝi fondis kun basinstrumentisto Josh Abrams kaj frapinstrumentisto Chad Taylor kaj kun kiu ŝi en 2002 prezentis unuan muzikalbumon. 

Matana Roberts dum la Moers Festival de 2010
En 2002 ŝi transloĝiĝis al Novjorko kaj kunlaboris meze de la 2000-aj jaroj en Montréal je diversaj eksperimentaj projektoj kaj ensembloj, ekzemple *Godspeed You! Black Emperor* (*Yanqui U.X.O*) kaj A Silver Mt. Zion (*Kollaps Tradixionales*). Krome ŝi muzikis kun Oliver Lake, Julius Hemphill, Myra Melford, Jayne Cortez, Steve Lacy, Eugene Chadbourne, Henry Grimes, Nicole Mitchell, Robert Barry, Joe Maneri, Miya Masaoka kaj Ralph Alessi same kiel je dancprojektoj de Merce Cunningham kaj Savion Glover, kun kiu ŝi verkis omaĝon por John Coltrane kaj Eric Dolphy. En 2007 ŝi gastis kun sia bando el Josh Abrams (basinstrumento), Jeff Parker (gitaro) kaj Frank Rosaly (frapinstrumentaro) ĉe la Londona Ĵazfestivalo. En 2008 ekestis ŝia albumo *The Chicago Project*. Sur l' albumo farita de Vijay Iyer ŝi muzikis kun membroj de la postrokaj bandoj *Prefuse 73* kaj *Tortoise* same kiel kun Fred Anderson.

Per sia multrimeda projekto *COIN COIN* ŝi unuigis artajn, muzikajn kaj teatrajn konceptojn al prezentado de la historio de nigruloj en Usono, por kiu ŝi esploris la vivojn de sep generaciojn el sia familio: „*Coin Coin* estas muzikiĝinta omaĝo al la mita Marie Thérèze Coincoin. Ŝi vivis en suda Luiziano kaj povis liberiĝi el sia sklavovivo en la 19-a jarcento. Por ĉiu ĉapitro de *Coin Coin* Matana Roberts verkis apartan muzikon, kiun interpretas malsamaj bandoj. En la unua ĉapitro titole *Gens de Couleur Libre* Matana Roberts okupiĝas pri la ina linio de siaj prauloj kaj pri la muziko der en franclingva Luiziano."

En 2008 *Jazz Journalists Association* nomumis ŝin por la premio *Up and Coming Musician of the Year Award*. Komence de 2010 ŝi laboris kiel kuratorino en la novjorka klubejo *The Stone*.

Diskoj
------

* *Sticks and Stones* (481 music, 2002)
* *Shed Grace* (Thrill Jockey, 2003)
* *The calling* (Utech, 2004)
* *Lines for Lacy* (s/r, 2006)
* *The Chicago Project* (Central Control International, 2008)
* *COIN COIN Chapter One: Gens de couleur libres* (Constellation, 2011)
* *Live in London* (Central Control International, 2011)

Referencoj
----------

1. ↑  Portreto ĉe sandybrownjazz.co.uk
2. ↑  Biografia portreto ĉe BBC
3. 1 2  Informo ĉe *sugarindex.com*
4. ↑  Informoj ĉe thrilljockey.com
5. ↑  Informoj ĉe atpfestival.com
6. ↑  Informoj ĉe *studiomuseum.org*
7. ↑   Informoj pri *coi Coin* ĉe *taktloscom*. Arkivita el la originalo je 2011-05-30. Alirita 2012-03-01.
8. ↑  Informoj ĉe *All About Jazz*

|  |  |
| --- | --- |
| Portala ikono | Portalo pri Muziko |

Eksteraj ligiloj
----------------

* Kategorio Matana Roberts en la Vikimedia Komunejo (Multrimedaj datumoj)

* Hejmpaĝo
* Portreto ĉe cstrecords.com
* Biografio ĉe bbc.co.uk
* Portreto kaj biografio ĉe akamu.net Arkivigite je 2010-04-03 per la retarkivo Wayback Machine


|  |  |
| --- | --- |
| Bibliotekoj | * PeEnEo: 393756
* GND: 1049650220
* LCCN: no2008157260
* VIAF: 358144782724471242046
* ISNI: 0000 0000 5452 6180
* MBA: 5a735385-fad3-4b3c-913c-c79aa5853f13
 |